CELEX: 62014CN0508
Language: sk
Date: 2014-11-13 00:00:00
Title: Vec C-508/14: Návrh na začatie prejudiciálneho konania, ktorý podal Nejvyšší správní soud (Česká republika) 13. novembra 2014 – Český telekomunikační úřad/T-Mobile Czech Republic a.s. a Vodafone Czech Republic a.s.

16.2.2015   
            
            
               SK
            
            
               Úradný vestník Európskej únie
            
            
               C 56/4
            
         Návrh na začatie prejudiciálneho konania, ktorý podal Nejvyšší správní soud (Česká republika) 13. novembra 2014 – Český telekomunikační úřad/T-Mobile Czech Republic a.s. a Vodafone Czech Republic a.s.
   (Vec C-508/14)
   (2015/C 056/05)
   Jazyk konania: čeština
   
      Vnútroštátny súd, ktorý podal návrh na začatie prejudiciálneho konania
   
   Nejvyšší správní soud
   
      Účastníci konania pred vnútroštátnym súdom
   
   
      Sťažovateľ: Český telekomunikační úřad
   
      Odporkyňa: T-Mobile Czech Republic a.s., Vodafone Czech Republic a.s.
   
      za účasti: O2 Czech Republic a.s. (do 20. júna 2014 nazývaná Telefónica Czech Republic, a.s.), UPC Česká republika, s.r.o.
   
      Prejudiciálne otázky
   
   
               1.
            
            
               Majú sa články 12 a 13 smernice Európskeho parlamentu a Rady č. 2002/22/ES (1) zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (ďalej len „smernica“) vykladať v tom zmysle, že inštitút „čistých nákladov“ na poskytovanie tejto služby, ktorý je v nej zakotvený, bráni tomu, aby bol do ceny zistených čistých nákladov tejto služby zahrnutý aj „primeraný zisk“ jej poskytovateľa?
            
         
               2.
            
            
               V prípade kladnej odpovede na prvú otázku, majú tieto ustanovenia smernice (články 12 a 13) priamy účinok?
            
         
               3.
            
            
               Ak majú články 12 a 13 smernice priamy účinok, možno tento účinok uplatňovať voči spoločnosti, v ktorej štát vlastní (kontroluje) 51 % akcií – v tomto prípade spoločnosť O2 Czech Republic a.s. (ide o „štátnu entitu“), či nie?
            
         
               4.
            
            
               V prípade kladných odpovedí na otázky 1 až 3, možno smernicu uplatňovať aj na vzťahy, ktoré vznikli pred pristúpením Českej republiky k Európskej únii (od 1. januára 2004 do 30. apríla 2004)?
            
         
      (1)  Ú. v. ES L 108, s. 51; Mim. vyd. 13/029, s. 367.